Harrison Ford Sertai Barisan Pelakon Captain America 4
Telah disahkan bahawa pelakon ikonik Harrison Ford akan muncul dalam Captain America: New World Order, menandakan penampilan sulungnya dalam Marvel Cinematic Universe. Ford akan memainkan watak Jeneral Thaddeus “Thunderbolt” Ross — mengambil watak yang pernah dilakonkan mendiang William Hurt, dalam filem seperti The Incredible Hulk dan, yang terbaru, Black Widow. Ford telah membintangi francais besar seperti Star Wars dan Indiana Jones, dan bersedia untuk membintangi filem terbaru Captain America bersama Anthony Mackie, yang menyandang watak Captain America dalam filem Disney+ The Falcon and the Winter Soldier. The Falcon and the Winter Soldier. Peranan Ross dalam filem keempat Captain America masih belum diketahui. Dalam komik, Ross menjadi Red Hulk — antagonis yang juga musuh kepada Bruce Banner dan alter-egonya, Hulk. Jadi, tidak dipastikan sama ada wataknya akan berubah menjadi Red Hulk dalam filem akan datang.  Filem terbaru itu akan diarahkan oleh Julius Onah dan ditulis oleh Malcolm Spellman, yang merupakan pencipta dan ketua penulis The Falcon and The Winter Soldier, dan Dalan Musson, yang juga bekerja untuk siri Disney+ itu The Falcon and The Winter Soldier